**STANOVY**

**DIA Bratislava**

**Článok 1**

***Základné ustanovenia***

1. **Názov:** DIA Bratislava
2. **Sídlo:** Holíčska 9, 851 05 Bratislava Petržalka
3. **Pôsobnosť:** celoslovenská.
4. **DIA Bratislava:** je založená na dobu neurčitú.
5. **Právna forma:** občianske združenie podľa zákona č. 83/1990 Zb.o združovaní občanov.
6. **Právna subjektivita:** združenie má právnu subjektivitu.

**Článok 2**

***Poslanie***

1. Poslaním DIA Bratislava je chrániť práva a záujmy diabetikov ich rodinných príslušníkov a sympatizantov v oblasti právnej, sociálnej, zdravotnej, vzdelávacej, kultúrnej a spoločenskej.
2. Pri naplňovaní svojho poslania sa DIA Bratislava riadi princípmi humanizmu a demokracie, platnými právnymi predpismi, opiera sa o iniciatívnu a aktívnu dobrovoľnú prácu svojich členov a priaznivcov, ako aj o profesionálnu prácu svojho aparátu a úzko spolupracuje:
3. s ústrednými orgánmi štátnej správy,
4. s miestnymi orgánmi štátnej správy,
5. s orgánmi miestnej samosprávy,
6. so Slovenskou humanitnou radou,
7. so Slovenskou diabetologickou spoločnosťou,
8. so zdravotníckymi, vzdelávacími, rehabilitačnými, rekvalifikačnými a inými odbornými inštitúciami, firmami a podnikateľmi,
9. s partnerskými organizáciami doma a v zahraničí,
10. s občianskymi združeniami, neziskovými organizáciami poskytujúcimi všeobecne prospešné služby, nadáciami, neinvestičnými fondmi, jednotlivcami.

**Článok 3**

***Vznik členstva***

1. Členstvo vzniká rozhodnutím predsedníctva DIA Bratislava o prijatí za člena na základe písomnej prihlášky uchádzača o členstvo.
2. Výška členského príspevku určuje valné zhromaždenie na návrh predsedníctva

**Článok 4**

***Členstvo***

1. Členom môže byť fyzická osoba a právnická osoba, ktorá je občianskym združením zaregistrovaná podľa zákona č.83/1990 Zb. o združovaní občanov.
2. Právnickú osobu – člena zastupuje jej štatutárny zástupca.
3. Člen má tieto práva:
   1. Podieľať sa na činnosti DIA Bratislava
   2. Voliť a byť volený do organov DIA Bratislava bez akýchkoľvek podmienok
   3. Obracať sa na organy DIA Bratislava s námetmi a žiadosťami o stanovisko
   4. Byť informovaný o činnosti a rozhodnutiach organov DIA Bratislava

Povinnosti člena sú:

1. Dodržiavať stanovy DIA Bratislava
2. Zachovávať diskrétnosť a mlčanlivosť vo vzťahu k DIA Bratislava
3. Plniť uznesenia organov DIA Bratislava
4. Poskytnúť základne údaje do adresára DIA Bratislava
5. Aktívne sa zapájať do činnosti a spolupracovať pri plnení poslania DIA Bratislava
6. Členstvo v DIA Bratislava zaniká:
   1. Vystúpením
   2. Z dôvodu nečinnosti a neuhradenia členského príspevku po dobu 2 rokov
   3. Z dôvodu opakovaného porušovania stanov s písomným upozornením. O vylúčení rozhoduje predsedníctvo voči ktorému je možné odvolať sa na Valnom zhromaždení členov.
   4. Úmrtím fyzickej osoby resp. zánikom právnickej osoby
   5. Zánikom združenia

**Článok 5**

***Organizačná štruktúra***

1. Orgánmi združenia sú:
   1. Valné zhromaždenie
   2. Predsedníctvo
   3. Predseda
   4. Kontrolná komisia (KK)
   5. Predseda KK
2. Voľby do orgánov sú tajné. V prípade opakovanej voľby sú voľby verejné.
3. Volebné obdobie všetkých orgánov DIA Bratislava je 5 – ročné.
4. Orgány DIA Bratislava sú uznášania schopné, ak je prítomná nadpolovičná väčšina členov.
5. VZ a uznesenie je prijaté, ak zaň hlasovala nadpolovičná väčšina prítomných členov orgánu.

**Článok 6**

***Valné zhromaždenie (VZ)***

1. Valné zhromaždenie je najvyšším orgánom a jeho členmi sú všetci členovia DIA Bratislava. Zasadnutie zvoláva predseda najmenej jeden krát v roku. Mimoriadne Valné zhromaždenie musí predseda zvolať ak o to požiada nadpolovičná väčšina členov DIA Bratislava.
2. Valné zhromaždenie je uznášaniaschopné ak je prítomná na zasadnutí nadpolovičná väčšina členov.
3. Na zrušenie združenie DIA Bratislava je potrebná väčšina zaregistrovaných členov DIA Bratislava.
4. Ak ani po opakovanom zvolaní nebude členská schôdza uznášania schopná, rozhodne o zániku DIA Bratislava, nadpolovičná väčšina prítomných členov predsedníctva.
5. Valné zhromaždenie:
   1. Schvaľuje stanovy DIA Bratislava ich zmeny a doplnky
   2. Schvaľuje plán činnosti
   3. Schvaľuje výročnú správu
   4. Schvaľuje rozpočet
   5. Schvaľuje správu o hospodárení
   6. Schvaľuje správu kontrolnej komisie
   7. Schvaľuje rokovací a volebný poriadok
   8. Volí a odvoláva členov predsedníctva

**Článok 7**

***Predsedníctvo***

1. Predsedníctvo je výkonným orgánom združenia, riadi činnosť DIA Bratislava medzi zasadnutiami Valného zhromaždenia. Predsedníctvo má päť členov ktorých volí Valné zhromaždenie. Ak klesne počet členov predsedníctva pod 5 členov môže predsedníctvo na návrh členov kooptovať nového člena predsedníctva DIA Bratislava. Následne musí valné zhromaždenie potvrdiť nového člena predsedníctva. Funkčné obdobie je 5 ročné. Predsedníctvo sa schádza najmenej raz za štvrť rok a podľa potreby. Zvoláva ho predseda DIA Bratislava. Predsedníctvo je uznášanie schopné ak je prítomná nadpolovičná väčšina členov predsedníctva. O rozhodnutiach predsedníctva sa rozhoduje hlasovaním a na odsúhlasenie je potrebná väčšina všetkých členov predsedníctva.
2. Predsedníctvo za svoju činnosť zodpovedá valnému zhromaždeniu.
3. Predsedníctvo:
   1. Riadi činnosť DIA Bratislava v období medzi zasadnutiami VZ
   2. Volí zo svojich členov predsedu a odvoláva ho
   3. Obsahovo pripravuje rokovania VZ a pripravuje materiály na rokovanie VZ
   4. Vypracuje plán činnosti DIA Bratislava, výročnú správu, rozpočet a správu o hospodárení
   5. Rozhoduje o prijatí a vylúčení členov

**Článok 8**

***Štatutárny orgán***

1. Štatutárnym orgánom je predseda ktorý zastupuje organizáciu navonok.
2. Predseda zabezpečuje plnenie uznesení orgánov DIA Bratislava a realizáciu činnosti zameraných na dosiahnutie poslania a rozvoj DIA Bratislava. Zvoláva zasadnutia a vedie rokovania Valného zhromaždenia a Predsedníctva DIA Bratislava.

**Článok 9**

***Kontrolná komisia (KK)***

1. Kontrolná komisia je trojčlenná a je kontrolným orgánom DIA Bratislava. Je volená Valným zhromaždením ktorému sa zodpovedá za svoju činnosť. Zo svojich členov si volí predsedu KK.
2. Volebné obdobie KK je 5 ročné.
3. Predseda KK pripravuje a predkladá správu o kontrolnej činnosti Valnému zhromaždeniu jedenkrát ročne.
4. Predseda KK upozorňuje na nedostatky a navrhuje opatrenia na ich odstránenie.
5. Predseda KK má v predsedníctve DIA Bratislava poradný hlas.
6. Funkcia kontrolóra je nezlučiteľná s členstvom v predsedníctve DIA Bratislava.

**Článok 10**

***Hospodárenie***

1. Hospodárenie sa riadi všeobecne záväznými právnymi predpismi a internými predpismi o hospodárení.
2. Hospodárenie sa uskutočňuje podľa schválenému rozpočtu DIA Bratislava
3. Finančné prostriedky na svoju činnosť nadobúda:
   1. Z členských príspevkov
   2. Z edičnej a publikačnej činnosti
   3. Z darov a príspevkov od právnických a fyzických osôb
   4. Z kultúrnych, športových, charitatívnych a humanitných podujatí
   5. Z dotácií zo štátneho rozpočtu, z rozpočtu miest a obcí, účelových fondov
   6. Z podielu na dani z príjmov fyzických a právnických osôb
   7. Z vlastnej hospodárskej činnosti
4. Finančné hospodárenie sa realizuje prostredníctvom pokladne a prostredníctvom účtu vo finančnom ústave.
5. Účtovná evidencia musí byť vedená tak aby dávala ucelený prehľad o hospodárení DIA Bratislava.
6. DIA Bratislava je povinný viesť evidenciu majetku. Vedenie evidencie majetku musí byť v súlade so všeobecne záväznými právnymi predpismi a internými predpismi.
7. Výnosy z majetku a vlastnej činnosti môžu biť použité len na podporu poslania a cieľov DIA Bratislava.
8. V záujme vytvárania vlastných zdrojov môže DIA Bratislava vykonávať v doplnkovom rozsahu vo vzťahu k záujmovej činnosti podnikateľskú činnosť súvisiacu so zabezpečením poslania a cieľov DIA Bratislava a v súlade sa všeobecnými záväznými právnymi predpismi a Stanovami DIA Bratislava.

**Článok 11**

***Zánik organizácie***

1. DIA Bratislava zaniká:
   1. Dobrovoľným rozpustením alebo zlúčením s iným združením
   2. Právoplatným rozhodnutím ministerstva o rozpustení
2. Ak združenie zaniká rozpustením, predsedníctvo ustanoví likvidátora.
3. Pri zániku združenia dobrovoľným rozpustením sa vykoná majetkové vysporiadanie primerane podľa ustanovenie Obchodného zákonníka o likvidácií spoločnosti (§ 70 až 75).

**Článok 12**

***Záverečné ustanovenia***

1. Doplnky a zmeny stanov DIA Bratislava schvaľuje valné zhromaždenie.
2. Právo výkladu Stanov má predsedníctvo DIA Bratislava.
3. Tieto stanovy boli schválené prípravným výborom dňa 8.6.2017.
4. Tieto stanovy nadobúdajú účinnosť ich registráciou Ministerstvom vnútra SR.